Document ID: 31980R0725

ΚΑΝΟΝΙΣΜΟΣ (ΕΟΚ) αριθ. 725/80 ΤΗΣ ΕΠΙΤΡΟΠΗΣ της 27ης Μαρτίου 1980 περί τροποποιήσεως του κανονισμού (ΕΟΚ) αριθ. 1624/76 «περί του αποκορυφωμένου γάλακτος εις κόνιν που πωλείται από τους οργανισμούς παρεμβάσεως»
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1761/78(2), και ιδίως το άρθρο 10 παράγραφος 3,
(1) ΕΕ αριθ. Ν 148 της 28.6.1968, σ. 13.
(2) ΕΕ αριθ. Ν 204 της 28.7.1978, σ. 6.
Εκτιμώντας:
ότι η άδεια που αναφέρεται στο άρθρο 3 παράγραφος 1 τρίτο εδάφιο του κανονισμού (ΕΟΚ) αριθ. 986/68 του Συμβουλίου της 15ης Ιουλίου 1968 περί θεσπίσεως γενικών κανόνων σχετικά με τη χορήγηση ενισχύσεων για το αποκορυφωμένο γάλα και το αποκορυφωμένο γάλα εις κόνιν που προορίζονται για τη διατροφή των ζώων(3), όπως τροποποιήθηκε τελευταία από τον κανονισμό (ΕΟΚ) αριθ. 1273/79(4), και στο άρθρο 1 του κανονισμού (ΕΟΚ) αριθ.1624/76 της Επιτροπής της 2ας Ιουλίου 1976 περί των ειδικών διατάξεων που αφορούν την πληρωμή της ενισχύσεως για το αποκορυφωμένο γάλα εις κόνιν μετουσιωμένο ή μεταποιημένο σε σύνθετες ζωοτροφές επί του εδάφους ενός άλλου κράτους μέλους(5), όπως τροποποιήθηκε τελευταία από τον κανονισμό (ΕΟΚ) αριθ. 1726/79(6), αναφέρεται μόνο στο αποκορυφωμένο γάλα εις κόνιν που παράγεται εντός του κράτους μέλους αποστολής
(3) ΕΕ αριθ. Ν 169 της 18.7.1968, σ. 4.
(4) ΕΕ αριθ. Ν 161 της 29.6.1979, σ. 14.
(5) ΕΕ αριθ. Ν 180 της 6.7.1976, σ.9.
(6) ΕΕ αριθ. Ν 199 της 7.8. 1979, σ.10.
ότι η αυστηρή εφαρμογή αυτών των διατάξεων οδηγεί στη διαφορετική μεταχείριση, σε ό,τι αφορά τη χορήγηση της ενισχύσεως, του αποκορυφωμένου γάλακτος εις κόνιν που πωλείται από τον ίδιο οργανισμό παρεμβάσεως, ανάλογα με το κράτος μέλος της παρασκευής του προϊόντος ότι προς αποφυγή των πρακτικών δυσχερειών που θα προέκυπταν, πρέπει να καθορισθεί ότι το αποκορυφωμένο γάλα εις κόνιν που πωλείται από τον οργανισμό παρεμβάσεως ενός κράτους μέλους, θεωρείται για την εφαρμογή του κανονισμού (ΕΟΚ) αριθ. 1624/76, ως παραγόμενο επί του εδάφους αυτού του κράτους μέλους
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και των Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Στο άρθρο 1 του κανονισμού (ΕΟΚ) αριθ. 1624/76, προστίθεται το ακόλουθο εδάφιο:
«Για την εφαρμογή του προηγουμένου εδαφίου, το αποκορυφωμένο γάλα εις κόνιν που πωλείται από τον οργανισμό παρεμβάσεως του κράτους μέλους αποστολής θεωρείται ως παραγόμενο επί του εδάφους αυτού του κράτους μέλους.»
ρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Έγινε στις Βρυξέλλες, στις 27 Μαρτίου 1980.

Labels: 3
17